

האיגוד הישראלי לפסיכותרפיה אישר ברוב קולות באסיפה הכללית האחרונה את מסמך הקריטריונים המעודכן (השינוי יוכר רשמית לאחר אישור רשם העמותות).

שינוי זה יוכל לאפשר לפסיכולוגים טיפוליים מומחים, אשר יעמדו במסלול הנדרש, להתקבל כחברים מן המניין, באיגוד הישראלי לפסיכותרפיה,

בתנאי שיעמדו בדרישות הקבלה של האיגוד בשלושת הנדבכים הבאים: לימודים אקדמיים, התנסות בבריאות הנפש ותכנית מוכרת לפסיכותרפיה

(לפירוט- ראה באתר האיגוד <http://www.israpsych.org/> את מסמך הקריטריונים עצמו).

מדובר בשינוי משמעותי שמתממש לאחר תהליך ארוך, בהתאם להתפתחויות בשדה ולרוח הזמן.

האיגוד שהוקם בשנת 1973 על ידי פסיכולוגים קליניים, עובדים סוציאליים קליניים ופסיכיאטרים, מרחיב שורותיו לבעלי מקצועות נוספים העוסקים ופעילים בפסיכותרפיה.

כפסיכולוגים המקדמים את השינוי ואת קידום נושא הפסיכותרפיה בישראל בכלל, אנו מזמינים פסיכולוגים נוספים להצטרף לשורותינו.